हिमाचल निर्माता डॉक्टर वाई.एस. परमार ने नाम नहीं बदले, मगर अब के शासकों को नाम बदलने की जरूरत महसूस हो रही है। वह भी चंद निठल्ले लोगों की मांग पर। शांता कुमार की सरकार थी तो शिमला में कई ऐतिहासिक इमारतों के नाम बदल दिए थे। शायद ये काम कांग्रेस से प्रेरित था जिसने स्नोडन का नाम इंदिरा गांधी मेडिकल कॉलेज कर दिया था। लेडी रीडिंग को कमला नेहरू अस्पताल कर दिया था। बीजेपी ने रिपन को दीन दयाल उपाध्याय अस्पताल कर दिया। ओक ओवर को शांता कुमार ने शैल कुंज बना दिया था तो पीटरहॉफ को मेघदूत। कुछ नाम वैसे के वैसे रह गए तो कुछ नाम फिर अपने पुराने रूप में लौट आए हैं।